Chironomidae

Die bloedwurmmuggies (Chironomidae) is 'n familie van insekte wat tot die orde Diptera (tweevlerkiges) hoort. Die spesies in die familie is tussen 2-5 mm groot. Die volwassenes eet nie en leef kortstondig. Die voorpote is baie lank, anders as by muskiete. Die mannetjies het gepluimde voelers en vorm swerms. Die larwes leef onder die water in modderafsaksels en is helderrooi. Die familie kan met muskiete Culicidae verwar word.

 Bronnelys 
 Insektopedie, Erik Holm, Struik Nature, 2017, 

Kategorie:Tweevlerkiges